ועדת הכספים, כנסת 24, פרוטוקול מספר 1, 2021-04-26 20:45

הוועדה המסדרת): חברים, אני מבקש אם אפשר שקט, אני רוצה בבקשה להתחיל את המהלך.

הוועדה המסדרת): הודעה לוועדה: בהתאם להוראות סעיף 106 (א)(1) לתקנון הכנסת, הוועדה תבחר יושב-ראש מבין חבריה לפי המלצת ועדת הכנסת.

הוועדה המסדרת): ובמקרה הזה הוועדה המסדרת, לעניין הוועדות הזמניות, מחליפה הוועדה המסדרת את ועדת הכנסת והחליטה להמליץ לוועדה הזמנית לענייני כספים לבחור בחבר הכנסת משה גפני, כיושב-ראש הוועדה.

הוועדה המסדרת): מי בעד?

הוועדה המסדרת): מי נגד?

הוועדה המסדרת): מי נמנע?

הוועדה המסדרת): בעד – 7

הוועדה המסדרת): נמנעים – 1 אושרה.

הוועדה המסדרת): נמנע אחד.

הוועדה המסדרת): ההמלצה התקבלה.

הוועדה המסדרת): ברכות גפני, בהצלחה.

הוועדה המסדרת): בבקשה אדוני.

משה גפני: תודה רבה אדוני יושב-ראש הוועדה המסדרת, אני מודה לך על הבחירה הזאת, זה לא בפעם הראשונה, אני מצטער שאנחנו באופן כל כך תכוף צריכים למנות ועדות, גם את ועדת הכספים.

משה גפני: והמציאות הזאת היא מציאות מאוד קשה.

משה גפני: אנחנו נשתדל המשיך בנוהג של ועדת הכספים שהיא פועלת מקצועית.

משה גפני: משתדלת שפחות יהיה קואליציה אופוזיציה, אבל כשאין ברירה, אין ברירה, אבל שפחות תהיה קואליציה ואופוזיציה, יותר לגופו של עניין.

משה גפני: נשתדל לעשות את זה הלאה.

משה גפני: החברים מהקדנציה הקודמת כך נהגו.

משה גפני: לא הורגש כל כך קואליציה ואופוזיציה.

משה גפני: אני מקווה שגם הפעם זה יהיה כך.

משה גפני: אני מקבל את התפקיד בדחילו ורחימו, אני יודע שרבים מאוד מסתכלים על מה שקורה בוועדה הזאת.

משה גפני: לוועדה הזאת יש מעמד סטטוטורי בנושאים רבים, בעיקר תקציביים, אבל לא רק תקציביים.

משה גפני: נשתדל לעשות את זה באופן המיטבי ביותר.

משה גפני: אני רוצה להזכיר כאן: השבוע הלכה לעולמה הגברת עפרה רוס, עליה השלום, שהייתה שנים רבות – עשר שנים – ראש הרשות לזכויות ניצולי שואה.

משה גפני: ולפני זה הייתה החשבת של הרשות.

משה גפני: היא הייתה כאן שותפה לפעולות רבות שאנחנו עשינו יחד עם הרשות, יחד איתה.

משה גפני: ואני שולח תנחומים לבעלה, לילדיה, למשפחתה, למכריה ולמוקיריה.

משה גפני: יהיה זכרה ברוך.

משה גפני: אדוני יושב-ראש הכנסת, אני מזמין אותך לדבר.

משה גפני: בבקשה.

יריב לוין: תודה רבה משה, אני חייב לומר לך שבימים הסוערים והלא פשוטים האלה של חוסר יציבות, זו ממש הקלה לראות שסוף סוף במקום אחד היציבות נשמרת והרציפות נשמרת.

יריב לוין: ולראות אותך שב ויושב על מכונך ובמקומך זה טוב.

יריב לוין: אני רק יכול להביע תקווה שהסוגריים "זמני" הזה – גם העניין הזה יבוא על פתרונו.

יריב לוין: אני חושב שאתה זוכה להערכה עצומה.

יריב לוין: זה גם לא סוד שאתה נבחרת, בין היתר גם לאור זה שהייתה לך תמיכה גם ממי שלאו דווקא שותף איתך באותו גוש פוליטי.

יריב לוין: זה מעיד הרבה על האופן שבה אתה מנהל את הוועדה הזו לאורך שנים ארוכות.

יריב לוין: אני חושב שאנחנו נמצאים בפני תקופה מאתגרת מאוד של המשק הישראלי בכלל.

יריב לוין: והניסיון העצום שלך שהוא חשוב בימים רגילים, הוא חשוב במיוחד בימים האלה.

יריב לוין: אני מאחל לך הצלחה גדולה.

יריב לוין: ובכלל מברך על כך שבשעה טובה לפחות ועדת כספים וועדת חוץ וביטחון –שהכנסת לא יכולה לתפקד בלעדיהם – מוקמות.

יריב לוין: אני משוכנע שתעשה כאן עבודה יסודית ומקצועית.

יריב לוין: ברכות גדולות והמון בהצלחה.

משה גפני: תודה רבה אדוני יושב-ראש הכנסת.

משה גפני: תודה רבה לך.

משה גפני: יושב-ראש הוועדה המסדרת, תודה רבה לך, ואתה מוזמן לשאת דברים.

הוועדה המסדרת): אני רוצה לומר שאני גאה שזו הפעם השנייה שאני נמצא כאן במינוי שלך.

הוועדה המסדרת): זה היה בכנסת הראשונה.

הוועדה המסדרת): אני מקווה שלא תהיה פעם שלישית.

הוועדה המסדרת): לא כי לא תהיה ועדת כספים, כי אני לא אצטרך להיות זה שעושה את זה, אלא יהיו אחרים אצלנו בליכוד שכבר ימשיכו.

ינון אזולאי: אני מבין שאתה רוצה להיות שר.

הוועדה המסדרת): ובעזרת השם שנמצא את עצמנו בסיטואציה הטובה ביותר בהנהגת המדינה, וגם אם לא – נמשיך לשרת ביחד.

הוועדה המסדרת): אני יכול לומר שאני גדלתי בוועדת הכספים, כרכז הקואליציה בוועדת הכספים.

הוועדה המסדרת): היום עושה את זה אופיר כץ שימשיך לעשות את זה מטעם הסיעות שלנו, של הגוש, בוועדה עכשיו.

הוועדה המסדרת): זכיתי לעבוד איתך הרבה מאוד שנים, והמסקנה שלי היא אחת: לא חושב שהיה טוב ממך ולא חושב שיהיה טוב ממך כיושב-ראש ועדת הכספים.

הוועדה המסדרת): אני מאחל לכם חברי הוועדה עבודה פורייה למען אזרחי ישראל.

הוועדה המסדרת): מבלי להכניס לכאן את כל השיקולים הפוליטיים שלפעמים אנחנו נוטים כחברי כנסת ונבחרי ציבור להכניס, אלא באמת את מה שטוב לאזרחי ישראל .

הוועדה המסדרת): בהצלחה גדולה אדוני.

משה גפני: תודה רבה.

משה גפני: אני מודה לך.

טמיר כהן: מספר חברים ביקשו להתייחס.

טמיר כהן: נעשה את זה לפי הסדר.

טמיר כהן: אופיר, בבקשה.

משה גפני: אופיר כץ, בבקשה.

אופיר כץ: אדוני היושב-ראש, אני שמח ומברך אותך שוב על התפקיד.

אופיר כץ: אמרת בדבריך שבוועדה התנהלו כאילו אין קואליציה ואין אופוזיציה.

אופיר כץ: אמרת את זה כמובן מאליו.

אופיר כץ: אני חושב שזה קרה בוועדה הזו בזכות ההנהגה שלך ואיך שאתה הובלת את הדברים.

אופיר כץ: אתה מנסה כמה שאפשר להתחשב בכל אחד מחברי הכנסת.

אופיר כץ: לא משנה אם הם מהקואליציה או מהאופוזיציה, לא משנה מאיזו סיעה.

אופיר כץ: תמיד אתה מנסה לעזור ושכולם יגיעו להסכמות וזה קורה בוועדה בזכות ההתנהלות הזו.

אופיר כץ: מעבר לזה, לפעמים אומרים: חרדים – דואגים לעצמם.

אופיר כץ: אני חושב שאתה בוועדה הזו, הנושאים שהועלו והדברים שהצלחנו לעשות ולהעביר תרמו ועזרו לכלל אזרחי מדינת ישראל.

אופיר כץ: ואתן את הדוגמה שהיא דווקא רלוונטית להיום: נושא השיקום בבית החולים פורייה שהיה חסר לו תקציב של עשרות מיליונים.

משה גפני: כן, רציתי לברך אותך על זה.

אופיר כץ: אז אני אברך אותך על זה – שהיה חסר עשרות מיליונים לתקציב ופניתי אליך לעזור לי בעניין הזה בוועדה.

אופיר כץ: קיימנו לא מעט דיונים על הנושא הספציפי הזה.

אופיר כץ: הקדשנו לזה את מלוא תשומת הלב, את כל הזמן שצריך.

אופיר כץ: עזרת לי גם מול השרים הרלוונטיים, והשבוע קיבלנו את הבשורה שהצליחו למצוא, גם את הסכום, וגם איך להעביר את הכסף.

אופיר כץ: בית החולים קיבל את ההרשאה וממשיך בתהליך הבנייה.

אופיר כץ: בעוד שנה וחצי יהיה לנו מרכז שיקום ראשון בצפון.

אופיר כץ: מה שצעקנו פה בוועדה.

אופיר כץ: וזה גם נושא שאתה יכול לזקוף לדברים שאתה עושה למען כלל אזרחי מדינת ישראל, שיהיה בהצלחה.

הוועדה המסדרת): אדוני היושב-ראש, אנחנו צריכים ללכת להקים את ועדת חוץ וביטחון בהתאם ללוחות הזמנים.

הוועדה המסדרת): אנחנו ניאלץ לעזוב, ושיהיה בהצלחה גדולה.

משה גפני: תודה רבה.

ירדנה מלר הורוביץ: שיהיה בהצלחה.

משה גפני: תודה.

משה גפני: קטי, בבקשה.

קטי קטרין שטרית: אדוני היושב-ראש, קודם כל מזל טוב.

קטי קטרין שטרית: אני מגיעה מהוועדה המסדרת, וראית כמה שמכל מיני קצוות נלחמו כדי שתהיה יושב-ראש.

קטי קטרין שטרית: זאת הכנסת הרביעית שלי, ואני בפעם הרביעית שלי בוועדת כספים, אני עוד מעט עוברת את גולדה מאיר במספר הכנסות.

קטי קטרין שטרית: זאת כנסת רביעית שלי, זה שיא.

משה גפני: כן, בטח.

קטי קטרין שטרית: איינשטיין אמר שקל לפרק פצצת אטום אבל קשה לפרק סטיגמה.

קטי קטרין שטרית: ואני חושבת שאתה פרקת את הסטיגמה הזו.

קטי קטרין שטרית: כשאני הגעתי כחברת כנסת – אתה יודע, שלא מבינה שלא יודעת מה – הייתי בטוחה שבאמת, בהנדסת התודעה שעושים לנו כל הזמן שהחרדים דואגים רק לישיבות וכולי, והם לא דואגים לכלל ישראל.

קטי קטרין שטרית: זה מוזר כי אני זאת שדאגתי בוועדות להביא דברים שקשורים לחרדים ואתה דאגת להביא דברים שקשורים לתנועת הקיבוצים, למושבים, לדברים אחרים.

קטי קטרין שטרית: זה היה לי נורא מוזר.

קטי קטרין שטרית: אבל שוב, כמו שאמרתי: סטיגמה זו סטיגמה.

קטי קטרין שטרית: אני רוצה להגיד לך: ישר כח.

קטי קטרין שטרית: אני גאה להיות חברה בוועדה – שוב שלך – בפעם הרביעית.

קטי קטרין שטרית: ואני מאחלת לך בהצלחה.

קטי קטרין שטרית: אבל בעיקר אני מאחלת לך בריאות, כי הוועדה הזו גזלה ממך לא פעם ולא פעמיים המון כוחות שגרמו לך לבעיות בריאות.

קטי קטרין שטרית: אני חושבת שאנחנו כחברי כנסת נעשה לך חיים קלים, אני מקווה שהפקידים יעשו לך חיים קלים, שם הייתה לנו בעיה.

קטי קטרין שטרית: אבל ברצינות, ובגלל שאנחנו מדברים על אירוע חגיגי, ואני גם חוזרת מבשורה שהבן שלי התארס אז בכלל אני - -

משה גפני: מזל טוב.

קריאות: מזל טוב.

קטי קטרין שטרית: - - מרגישה הכי טוב שבעולם.

קטי קטרין שטרית: תודה.

קטי קטרין שטרית: בהצלחה והמון בריאות, ושתמשיך להנהיג אותנו בוועדה.

קטי קטרין שטרית: גם אחרי הזמניות.

משה גפני: תודה רבה.

משה גפני: חברת הכנסת עטייה.

חוה אתי עטייה: אדוני היושב-ראש, אני מאחלת לך ברכה והצלחה.

חוה אתי עטייה: בריאות איתנה.

חוה אתי עטייה: תמשיך להצעיד את הוועדה להישגים כבירים.

חוה אתי עטייה: והעיקר, העיקר – אל תשכח את האוכלוסיות המוחלשות.

חוה אתי עטייה: בהצלחה.

משה גפני: תודה רבה.

משה גפני: חבר הכנסת גלעד קריב.

גלעד קריב: אני מצטרף לברכות.

גלעד קריב: הוועדה הזאת היא המקום שבו הערכים היסודיים ביותר שלנו במדינת ישראל צריכים לבוא לידי ביטוי.

גלעד קריב: אני מקווה שהוועדה הזו תסייע לכולנו להרגיש שאנחנו פועלים לצד אותם ישראלים וישראליות שזקוקים לסיוע שלנו.

גלעד קריב: לנו אדוני היושב-ראש יש עבר מורכב בחדרי ועדות הכנסת.

גלעד קריב: אבל אני מאחל לך הצלחה בלב שלם.

גלעד קריב: ונעשה הכול כדי שתצא ברכה מתוך דיוני הוועדה הזו.

משה גפני: תודה רבה.

משה גפני: בבקשה.

קרן ברק: אעשה את זה קצר – קודם כל ברצוני לפתוח בבריאות.

קרן ברק: אחרי שנה מורכבת של שנת קורונה, אבל בנושא של הבריאות שלך אנחנו כולנו מאחלים לך, כל מי שמכיר ואוהב אותך, שתהיה חזק ובריא ותחזור לאיתנך במלוא מובן המילה.

קרן ברק: וזה הכי חשוב כדי שיהיה לך את הכוחות לנהל פה.

קרן ברק: אנחנו אתך, גם כשאנחנו מסכימים וגם כשאנחנו לא מסכימים, אנחנו יודעים שזה בא מהמקומות הנכונים ושאתה נוגע בכל שכבה בחברה ובכל נושא לעומק ומנהל את זה כמו שצריך.

קרן ברק: לכן אנחנו איתך כאן.

קרן ברק: אני רק חייבת להגיד שאני בהקשר הזה ב"זמנית" אני אהיה ממלאת מקום, ואני מתכוונת להיות פה כל הזמן.

קרן ברק: שיהיה בהצלחה.

ינון אזולאי: את לא מתכוונת להיות שרה?

קרן ברק: לא.

קרן ברק: הייתי צריכה לבחור, צמצמנו, הייתי צריכה לבחור משהו, אז נאלצתי.

משה גפני: תודה רבה קרן.

משה גפני: ינון, בבקשה.

ינון אזולאי: האמת שאני חולק על קטי שטרית, אני לא חושב שהוועדה הזו הרסה לך את הבריאות.

ינון אזולאי: הוועדה בנתה לך את הבריאות.

ינון אזולאי: היא הרסה לכל הפקידים שלא היה טוב להם.

משה גפני: לא, לא.

ינון אזולאי: זה לטעמי.

ינון אזולאי: ותמשיך להיות ככה כי חזק כי זה מה שמחייה אותך.

קטי קטרין שטרית: אנחנו נצעק איתך בפעם הבאה.

ינון אזולאי: הפעילות הציבורית – זה מה שמחייה אותך, אני יודע את זה.

ינון אזולאי: ורק נאחל שבזה אנחנו נצליח בעזרת השם.

ינון אזולאי: ואם יש מישהו שבאמת שכולם מסכימים עליו, וראינו את זה בוועדה המסדרת – זה אותך.

ינון אזולאי: אני חושב שלא משנה באיזה משא ומתן קואליציוני, גם בגוש השינוי וגם שלא, אתה תבחר בכל מקרה.

ינון אזולאי: אני מציע גם להם על מנת שבאמת יהיה פה חוצה מפלגות.

ינון אזולאי: שיהיה בהצלחה.

משה גפני: תודה רבה.

משה גפני: הרב פינדרוס, בבקשה.

יצחק פינדרוס: אדוני היושב-ראש, נכון שאני בכנסת השלישית שלי, אבל אני חבר כנסת חדש –בקושי שנה, וכחבר בדגל התורה 30 שנה:

יצחק פינדרוס: אני חייב לומר שאני שמח ומאוד גאה ביושב-ראש שלנו כפי שאמרו כולם.

יצחק פינדרוס: אני חושב שבמשבר המנהיגותי שקורה היום במדינת ישראל, שרובו נובע ממניעים אישיים כפי שכולנו רואים, ובעיות של אגו אישי.

יצחק פינדרוס: להיות כאן בוועדה – כפי שכולם אמרו – יושב יושב-ראש בלי הסתכלות של אגו אישי, בלי הסתכלות סקטוריאלית פוליטית.

יצחק פינדרוס: לדאוג לכל הנושאים, בכל התחומים, בכל הסקטורים.

יצחק פינדרוס: אני חושב שזאת קרן אור בכאוס הציבורי שאנחנו נמצאים בו בשנתיים האחרונות.

יצחק פינדרוס: ראינו את זה בשנה האחרונה בקורונה, בדיונים המעמיקים שהיו בוועדה בכל נושא המענקים.

יצחק פינדרוס: ראינו את זה בנושאים – כפי שאמרת – כמו בתי חולים.

יצחק פינדרוס: ראינו את זה בבעיות בריאות כאלה ואחרות, וראינו את זה גם בנושאים כלכליים ובסקטורים שהתמוטטו או במפעלים.

יצחק פינדרוס: אני גאה להימנות על המפלגה שלך.

יצחק פינדרוס: ואני גאה שבתוך הכאוס שנמצא במדינת ישראל יש קרן אור בניהול שלך כאן בוועדה.

יצחק פינדרוס: תודה.

משה גפני: תודה רבה, ברוכי, בבקשה.

אליהו ברוכי: כבוד היושב-ראש, קצת מוזר לי שאני צריך לברך אותך.

אליהו ברוכי: אנחנו רגילים תמיד שאתה מברך אותנו הצעירים במפלגה.

אליהו ברוכי: אין חכם כבעל ניסיון, והניסיון שלך, השם הגדול שיש לך פה בוועדה – ואני רוצה להזכיר את מה שאמרתי כשנכנסתי לכנסת: לי הרבה יותר קל מהכניסה שלך לפני 30 שנה בערך.

משה גפני: 33.

שגית אפיק: מ-1988.

אליהו ברוכי: ולו רק בגלל שיש לי את היכולת להתייעץ עם אדם עם ניסיון כזה.

אליהו ברוכי: אני שמח שהוועדה פה והכנסת בכלל תקבל שוב את הניסיון שלך ואת התרומה לוועדה לניהול הוועדה ולכל העניינים.

אליהו ברוכי: בהצלחה.

משה גפני: תודה רבה.

משה גפני: יש עוד מישהו?

ניר אורבך: נראה לי שאני האחרון שנשאר.

ניר אורבך: אני האחרון שלא דיבר.

משה גפני: בבקשה.

ניר אורבך: אני חושב שאני היחידי אולי שאין לי ניסיון - - -

משה גפני: אתה תהיה חבר בוועדה?

ניר אורבך: שאלה טובה.

ניר אורבך: בשלב הזה כן.

קרן ברק: מה זה בשלב הזה – כן, תהיה.

ניר אורבך: אני מעריך שכן.

משה גפני: בבקשה.

ניר אורבך: אמנם אין לי ניסיון בעבודה מולך, אבל רואים פה את האווירה, וכולם פה היו בניך, זה בוודאי מעיד.

ניר אורבך: אני מאחל לך ולנו שתהיה לנו קדנציה מספיק ארוכה כדי שנוכל לעסוק במגוון נושאים.

קרן ברק: אמן.

משה גפני: תודה רבה.

משה גפני: יש עוד מישהו שרוצה?

משה גפני: טוב.

משה גפני: גבירותי ורבותי, מה שאני מבקש מהחברים בוועדה – נצטרך עכשיו יום-יומיים כדי להתארגן כיוון שבינתיים אצלנו ריק.

משה גפני: דיבר איתי שר האוצר, הוא רוצה להביא נושא שדחוף מאוד, הנושא של המענקים.

משה גפני: אמרתי לו: התקנות שאתה הבאת אך לא מכבר, כבר לא שווים כלום בגלל שזאת כנסת אחרת.

משה גפני: אתה צריך עכשיו תקנות חדשות.

משה גפני: כל מה שהיה נכון – למשל, יש כמה חוקים שאם אנחנו רוצים להביא אותם אז אחד מהשניים: או שמביאים את זה שוב למליאה או שמחילים על זה רציפות.

משה גפני: אנחנו לא יכולים לדון על זה.

משה גפני: אנחנו יכולים לדון על דברים שהחברים יבקשו, דברים שהם יהיו ציבוריים שצריך לדון בהם, לזרז את הממשלה, הממשלה מתפקדת בטונים מאוד נמוכים.

משה גפני: יש דברים שלא התקדמו עד עכשיו מסיבות פוליטיות.

משה גפני: ראש הממשלה רוצה להביא, אז ראש הממשלה החליפי אומר שיש לו - - - יכול להיות שנצטרך לעשות דברים שהממשלה לא יכולה לעשות, וכאן נמצאות כל הסיעות, יכול להיות שנוכל לעשות את זה.

משה גפני: זה ייקח כמה ימים.

משה גפני: שכל אחד יבקש בכתב, יבקש נושאים שהוא חושב שצריך לדון בהם.

משה גפני: אני מעריך ששר האוצר יביא מהר מאוד כמה נושאים שנצטרך לשים אותם בסדר היום.

משה גפני: אני מעריך שזה מה שיקרה.

משה גפני: עצוב מאוד המצב הזה.

משה גפני: מדינה שנמצאת בכל כך הרבה אתגרים, גם בנושאים הכלכליים וגם בנושאים המדיניים והביטחוניים.

משה גפני: גם בנושאים בחיי היום, דברים שאנחנו מכירים אותם בפעילות של ועדת הכספים ופתאום נהיה שקט כזה שאין בכלל ועדה ואין מי שיטפל בדברים האלה.

משה גפני: עצוב מאוד.

משה גפני: אני מקווה שעכשיו נתקן את זה ונוכל לעשות דברים שמועילים לכולם.

משה גפני: אני מודה לכולם על התשבחות, זה מרגש מאוד, גם אחרי הרבה פעמים, אבל זה כאילו עכשיו חדש.

משה גפני: אני מודה לכם על המילים החמות, אני מודה לכם על הפרגון.

משה גפני: תודה רבה, אני מודה על כך.

משה גפני: נתפלל לקדוש ברוך הוא שנוכל להמשיך בדרך הנכונה ולדאוג לכולם ללא יוצא מן הכלל.

משה גפני: תודה רבה הישיבה נעולה.